CELEX: 22013D0228(01)
Language: el
Date: 2013-12-13 00:00:00
Title: Απόφαση της Μεικτής Επιτροπής του ΕΟΧ αριθ. 228/2013, της 13ης Δεκεμβρίου 2013 , για την τροποποίηση του παραρτήματος XIII (Μεταφορές) της συμφωνίας για τον ΕΟΧ

22.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 154/25
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 228/2013
   της 13ης Δεκεμβρίου 2013
   για την τροποποίηση του παραρτήματος XIII (Μεταφορές) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ'»), και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1070/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, για την τροποποίηση των κανονισμών (ΕΚ) αριθ. 549/2004, (ΕΚ) αριθ. 550/2004, (ΕΚ) αριθ. 551/2004 και (ΕΚ) αριθ. 552/2004 για να βελτιωθούν οι επιδόσεις και η βιωσιμότητα του ευρωπαϊκού συστήματος πολιτικής αεροπορίας (1), πρέπει να ενσωματωθεί ενσωματωθεί στη συμφωνία για τον ΕΟΧ.
            
         
               (2)
            
            
               Ο εναέριος χώρος στον οποίο η Ισλανδία είναι αρμόδια για την παροχή υπηρεσιών εναέριας κυκλοφορίας ευρίσκεται εξ ολοκλήρου στην περιοχή NAT του ΔΟΠΑ, η οποία αποτελεί αντικείμενο περιφερειακού σχεδιασμού και περιφερειακών συμφωνιών που επιτρέπουν τη λειτουργία ως λειτουργικό τμήμα του εναέριου χώρου και την εξυπηρέτηση επιχειρησιακών αναγκών και απαιτήσεων, διαφορετικών από εκείνες των περιοχών EUR και AFI του ΔΟΠΑ.
            
         
               (3)
            
            
               Το παράρτημα XIII της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα XIII της συμφωνίας για τον ΕΟΧ τροποποιείται ως εξής:
   
               1)
            
            
               Το κείμενο του σημείου 66κ [κανονισμός (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου] τροποποιείται ως εξής:
               
                           i)
                        
                        
                           Προστίθεται το ακόλουθο κείμενο:
                           «, όπως τροποποιήθηκε από:
                           
                                       —
                                    
                                    
                                       
                                          32009 R 1070: Κανονισμός (ΕΚ) αριθ. 1070/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009 (ΕΕ L 300 της 14.11.2009, σ. 34).».
                                    
                                 
                     
                           ii)
                        
                        
                           Το κείμενο της προσαρμογής α) αντικαθίσταται από το ακόλουθο κείμενο:
                           «Στο άρθρο 5 προστίθενται οι ακόλουθες παράγραφοι:
                           
                              “6.   Τα κράτη της ΕΖΕΣ συμμετέχουν πλήρως στην επιτροπή που έχει συσταθεί βάσει της παραγράφου 1, χωρίς να διαθέτουν δικαίωμα ψήφου.
                              7.   Η Εποπτεύουσα Αρχή της ΕΖΕΣ συμμετέχει με καθεστώς παρατηρητή στην επιτροπή ενιαίου ουρανού.”.».
                           
                        
                     
                           iii)
                        
                        
                           Η προσαρμογή β) επαναριθμείται ως προσαρμογή η).
                        
                     
                           iv)
                        
                        
                           Παρεμβάλλονται οι ακόλουθες προσαρμογές:
                           
                                       «β)
                                    
                                    
                                       Στο άρθρο 11, οι όροι “κοινοτικούς”, “Οι κοινοτικοί” και “για ολόκληρη την Κοινότητα” αντικαθίστανται από τους όρους “περιφερειακούς ή εθνικούς”, “Οι περιφερειακοί ή εθνικοί” και “σε περιφερειακό ή εθνικό επίπεδο” όσον αφορά την Ισλανδία.
                                    
                                 
                                       γ)
                                    
                                    
                                       Όσον αφορά την Ισλανδία, το άρθρο 11 εφαρμόζεται από την 1η Ιανουαρίου 2015.
                                    
                                 
                                       δ)
                                    
                                    
                                       Στο άρθρο 11 παράγραφος 2, η πρώτη πρόταση διατυπώνεται ως εξής:
                                       “Η Μόνιμη Επιτροπή των κρατών της ΕΖΕΣ μπορεί να ορίσει τον Eurocontrol ή άλλον αμερόληπτο και αρμόδιο φορέα για να ενεργεί ως 'φορέας επανεξέτασης των επιδόσεων' Εάν η Επιτροπή έχει ορίσει φορέα επανεξέτασης των επιδόσεων, η μόνιμη επιτροπή των κρατών της ΕΖΕΣ καταβάλλει κάθε προσπάθεια για να ορίσει την ίδια οντότητα, υπό παρόμοιους όρους, για να ασκεί τα ίδια καθήκοντα όσον αφορά τα κράτη της ΕΖΕΣ.”.
                                    
                                 
                                       ε)
                                    
                                    
                                       Στο άρθρο 11 παράγραφος 3 στοιχείο γ), προστίθεται η ακόλουθη παράγραφος:
                                       “Εάν ένα λειτουργικό τμήμα εναέριου χώρου καλύπτει τον εναέριο χώρο ενός ή περισσότερων κρατών της ΕΕ και ενός ή περισσότερων κρατών της ΕΖΕΣ, τα καθήκοντα και οι εξουσίες που προβλέπονται στο σημείο αυτό εκτελούνται και ασκούνται από την Επιτροπή όσον αφορά τα κράτη μέλη της ΕΕ και από την Εποπτεύουσα Αρχή της ΕΖΕΣ όσον αφορά τα κράτη της ΕΖΕΣ. Η Επιτροπή και η Εποπτεύουσα Αρχή της ΕΖΕΣ συνεργάζονται με στόχο την υιοθέτηση όμοιων θέσεων.”.
                                    
                                 
                                       στ)
                                    
                                    
                                       Στο άρθρο 11 παράγραφος 3 στοιχείο ε), προστίθεται η ακόλουθη παράγραφος:
                                       “Εάν η αξιολόγηση αφορά στόχους επιδόσεων, οι οποίοι αφορούν με τη σειρά τους ένα ή περισσότερα κράτη μέλη της ΕΕ και ένα ή περισσότερα κράτη της ΕΖΕΣ, η αξιολόγηση διεξάγεται από την Εποπτεύουσα Αρχή της ΕΖΕΣ όσον αφορά τα κράτη της ΕΖΕΣ και από την Επιτροπή όσον αφορά τα κράτη μέλη της ΕΕ. Η Επιτροπή και η Εποπτεύουσα Αρχή της ΕΖΕΣ συνεργάζονται με στόχο την από κοινού παρουσίαση των αποτελεσμάτων στην επιτροπή ενιαίου ουρανού.”.
                                    
                                 
                                       ζ)
                                    
                                    
                                       Στο άρθρο 13α, όσον αφορά τα κράτη ΕΖΕΣ, οι όροι “τα κράτη μέλη και η Επιτροπή” αντικαθίστανται από τους όρους “τα κράτη της ΕΖΕΣ και η Εποπτεύουσα Αρχή της ΕΖΕΣ”.».
                                    
                                 
                     
         
               2)
            
            
               Το κείμενο του σημείου 66κα [κανονισμός (ΕΚ) αριθ. 550/2004 του Ευρωπαϊκού Κοινοβουλίου και του Συμβουλίου] τροποποιείται ως εξής:
               
                           i)
                        
                        
                           Προστίθεται το ακόλουθο κείμενο:
                           «, όπως τροποποιήθηκε από:
                           
                                       —
                                    
                                    
                                       
                                          32009 R 1070: Κανονισμός (ΕΚ) αριθ. 1070/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009 (ΕΕ L 300 της 14.11.2009, σ. 34).».
                                    
                                 
                     
                           ii)
                        
                        
                           Οι προσαρμογές α), β), γ) και δ) επαναριθμούνται ως προσαρμογές δ), ε), στ) και ζ).
                        
                     
                           iii)
                        
                        
                           Παρεμβάλλονται οι ακόλουθες προσαρμογές:
                           
                                       «α)
                                    
                                    
                                       Όσον αφορά την Ισλανδία, το άρθρο 9α παράγραφος 2 στοιχείο γ) διατυπώνεται ως εξής:
                                       “εξασφαλίζουν τη συμβατότητα με το ευρωπαϊκό δίκτυο αεροδιαδρόμων, το οποίο καθορίζεται σύμφωνα με το άρθρο 6 του κανονισμού για τον εναέριο χώρο ή το δίκτυο αεροδιαδρόμων που έχει καθοριστεί στην περιοχή ΝΑΤ του ΔΟΠΑ·”.
                                    
                                 
                                       β)
                                    
                                    
                                       Όσον αφορά την Ισλανδία, το άρθρο 9α παράγραφος 2 στοιχείο α) διατυπώνεται ως εξής:
                                       “διευκολύνουν τη συνοχή των περιφερειακών ή εθνικών στόχων επιδόσεων.”.
                                    
                                 
                                       γ)
                                    
                                    
                                       Στο άρθρο 9α παράγραφος 6, προστίθεται η ακόλουθη παράγραφος:
                                       “Η Επιτροπή και η Εποπτεύουσα Αρχή της ΕΖΕΣ αξιολογούν την εκπλήρωση των απαιτήσεων που προβλέπονται στην παράγραφο 2 για τα λειτουργικά τμήματα εναέριου χώρου που αφορούν ένα ή περισσότερα κράτη μέλη της ΕΕ και ένα ή περισσότερα κράτη της ΕΖΕΣ, και συνεργάζονται για να υποβάλουν από κοινού αποτελέσματα προς εξέταση στην επιτροπή ενιαίου ουρανού. Εάν η Επιτροπή και η Εποπτεύουσα Αρχή της ΕΖΕΣ διαπιστώσουν ότι ένα τμήμα εναέριου χώρου δεν πληροί τις απαιτήσεις, διεξάγουν διάλογο με τα ενδιαφερόμενα κράτη μέλη της ΕΕ και τα ενδιαφερόμενα κράτη της ΕΖΕΣ, αντίστοιχα, με στόχο την επίτευξη ομοφωνίας όσον αφορά τα απαραίτητα μέτρα για την επανόρθωση της κατάστασης.”.»
                                    
                                 
                     
         
               3)
            
            
               Το κείμενο του σημείου 66κβ [κανονισμός (ΕΚ) αριθ. 551/2004 του Ευρωπαϊκού Κοινοβουλίου και του Συμβουλίου] τροποποιείται ως εξής:
               
                           i)
                        
                        
                           Προστίθεται το ακόλουθο κείμενο:
                           «, όπως τροποποιήθηκε από:
                           
                                       —
                                    
                                    
                                       
                                          32009 R 1070: Κανονισμός (ΕΚ) αριθ. 1070/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009 (ΕΕ L 300 της 14.11.2009, σ. 34).».
                                    
                                 
                     
                           ii)
                        
                        
                           Τα κείμενα των προσαρμογών α) και β) διαγράφονται.
                        
                     
                           iii)
                        
                        
                           Η προσαρμογή γ) επαναριθμείται ως προσαρμογή δ).
                        
                     
                           iv)
                        
                        
                           Παρεμβάλλονται οι ακόλουθες προσαρμογές:
                           
                                       «α)
                                    
                                    
                                       Στο άρθρο 6 παράγραφος 2, ο όρος “Επιτροπή” αντικαθίσταται, όσον αφορά τα κράτη ΕΖΕΣ, από τους όρους “μόνιμη επιτροπή των κρατών της ΕΖΕΣ”.
                                    
                                 
                                       β)
                                    
                                    
                                       Στο άρθρο 6 παράγραφος 2 στοιχείο β), τρίτο εδάφιο, οι λέξεις “μετά από διαβούλευση με την επιτροπή ενιαίου ουρανού και”, όσον αφορά τα κράτη της ΕΖΕΣ, δεν ισχύουν.
                                    
                                 
                                       γ)
                                    
                                    
                                       Στο άρθρο 6 παράγραφος 2 στοιχείο β) τρίτο εδάφιο, προστίθεται το ακόλουθο κείμενο:
                                       “Εάν η Επιτροπή έχει ορίσει φορέα επανεξέτασης των επιδόσεων, η μόνιμη επιτροπή των κρατών της ΕΖΕΣ καταβάλλει κάθε προσπάθεια για να ορίσει την ίδια οντότητα, υπό παρόμοιους όρους, για να ασκεί τα ίδια καθήκοντα όσον αφορά τα κράτη της ΕΖΕΣ.”.»
                                    
                                 
                     
         
               4)
            
            
               Στο σημείο 6κγ [κανονισμός (ΕΚ) αριθ. 552/2004 του Ευρωπαϊκού Κοινοβουλίου και του Συμβουλίου] προστίθεται το ακόλουθο κείμενο:
               «, όπως τροποποιήθηκε από:
               
                           —
                        
                        
                           
                              32009 R 1070: Κανονισμός (ΕΚ) αριθ. 1070/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009 (ΕΕ L 300 της 14.11.2009, σ. 34).».
                        
                     
         Άρθρο 2
   Τα κείμενα του κανονισμού (ΕΚ) αριθ. 1070/2009, στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 14 Δεκεμβρίου 2013, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (2).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 13 Δεκεμβρίου 2013.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Thórir IBSEN
      
   
   
      (1)  ΕΕ L 300 της 14.11.2009, σ. 34.
   
      (2)  Έχουν αναφερθεί συνταγματικές απαιτήσεις.